b'\n_START_ARTICLE_\nKen Romain\n_START_SECTION_\nIdrettskarriere\n_START_PARAGRAPH_\nRomain ble fransk ungdomsmester p\xc3\xa5 60 meter i 2010. I 2011 ble han fransk juniormester utend\xc3\xb8rs p\xc3\xa5 100 meter, og ble tatt ut til junior-EM i friidrett 2011. Der fikk han 10. beste tid i innledningsheatet p\xc3\xa5 100 meter, og gikk ikke videre til finalen. Han deltok ogs\xc3\xa5 p\xc3\xa5 4 x 100 meter stafett, som Frankrike vant p\xc3\xa5 tiden 39,35. _NEWLINE_I 2012 ble han fransk juniormester innend\xc3\xb8rs p\xc3\xa5 60 meter, og fransk juniormester utend\xc3\xb8rs p\xc3\xa5 100 meter. Ved junior-VM i friidrett 2012 fikk han 24. beste tid i innledningsheatet p\xc3\xa5 200 meter, med tiden 21,34, og gikk ikke videre til semifinalene. Han deltok ogs\xc3\xa5 p\xc3\xa5 4 x 100 meter, men Frankrike ble her diskvalifisert. _NEWLINE_Ved det franske U23-mesterskapet i 2013 fikk han gull b\xc3\xa5de p\xc3\xa5 100 meter, 200 meter og 4 x 100 meter stafett. Han ble dermed tatt ut til U23-EM i friidrett 2013, der Frankrike kom p\xc3\xa5 6.-plass i finalen p\xc3\xa5 4 x 100 meter. I 2014 ble han fransk U23-mester p\xc3\xa5 100 og 200 meter, og deltok ogs\xc3\xa5 ved Lag-EM i friidrett 2014, der Frankrike konkurrerte i Super League. Der deltok han p\xc3\xa5 4 x 100 meter stafett, men Frankrike ble diskvalifisert. Han deltok ogs\xc3\xa5 ved IAAF World Relays 2014 i Nassau, der Frankrike kom p\xc3\xa5 3.-plass p\xc3\xa5 4 x 200 meter stafett. _NEWLINE_Ved U23-EM i friidrett 2015 vant Frankrike 4 x 100 meter stafett, med Romain p\xc3\xa5 laget.'